ઉલ્લેખનીય છે કે બીજી તરફ હાર્દિક પટેલ આ પહેલા પણ જ્યારે રાજ્ય સરકાર દ્વારા તેને સુરક્ષા આપવાની વાત કહી હતી તો તેણે આ વાતને નકારી હતી. અને તેણે સરકાર પર આરોપ પણ મૂક્યો હતો કે રાજ્ય સરકાર તેને સુરક્ષા આપવાના નામે તેની પર જાસૂસી કરી રહી છે. નોંધનીય છે કે ગુજરાતમાં 9 અને 14 ડિસેમ્બરના રોજ વિધાનસભાની ચૂંટણી માટે મતદાન થઇ રહ્યું છે. અને આ ચૂંટણીમાં પાટીદાર અનામત મુદ્દો અને હાર્દિક પટેલ દિવસેને દિવસે એક મહત્વનું પાસું બનીને બહાર આવી રહ્યા છે. ત્યારે આ જ કારણે તેમના જીવને ખતરો હોવાની સંભાવના હેઠળ તેમને સુરક્ષા આપવામાં આવી છે.